# Forskellige liv i Danmark

# Forløbets formål:

Undervisningsforløbet ”Forskellige liv” løber over 5 lektioner af 60 minutters varighed. Formålet med forløbet er, at eleverne skal introduceres for og opnå kendskab til forskellige måder at inddele og analysere den danske befolkning på. Begrebet social differentiering er rammen omkring forløbet ”forskellige liv i Danmark” og sigter på at anskueliggøre diversiteten i den danske population. For selvom det enkelte individ er unikt, er der også mange ligheder mellem forskellige befolkningsgrupper. I dette forløb vil vi derfor se på befolkningen for at finde ud af, hvad der adskiller og samler forskellige grupper i det danske samfund. Helt konkret ser vi på tre forskellige inddelinger: *Livsform, livsstil og socialgrupper*. De tre inddelinger suppleres med forskellige teoretiske forklaringsmodeller og en række begreber som *habitus, kapital, felt, social arv. Social stratifikation, social marginalisering, absolut og relativ fattigdom* osv. som skal hjælpe eleverne til at analysere og kunne forklare de forskellige liv, der er i Danmark. I forbindelse med forløbet er det oplagt at statistisk materiale indgår og behandles. Fx præsentere eleverne for en række forskellige områder som *uddannelse, indkomst, gennemsnitslevealder* osv. for dernæst at bede dem om at sammenligne om der fx er sammenhæng mellem socialgruppe, levealder, indkomstniveau og uddannelsesniveau. Denne praktiske øvelse i krydstabulering vil være en rigtig god måde at træne elevernes sammenhængsforståelse og dermed træne dem i at påvise sammenhænge mellem relevante baggrundsvariable og sociale mønstre. Det er desuden interessant at undersøge, hvad det gode liv er inden for de forskellige grupperinger for at tydeliggøre over for eleverne, at der ikke kun er et liv, som er det gode liv!

**Faglige mål:**

* Påvise sammenhænge mellem relevante baggrundsvariable og sociale mønstre
* Demonstrere viden om fagets identitet og metoder
* Formulere samfundsfagslige spørgsmål, opsøge informationskanaler og anvende forskellige materialetyper
* Formidle indholdet i enkle modeller, tabeller og diagrammer
* Formulere viden og faglige sammenhænge med anvendelse af faglige begreber
* Formidle og analysere på fagets taksonomiske niveauer med anvendelse af fagets terminologi
* På et fagligt grundlag argumentere for egne synspunkter, indgå i en faglig dialog og diskutere en faglig problemstilling

**Kernestof**

* Levevilkår
* Politiske partier i Danmark og politiske ideologier, herunder konservatisme, liberalisme og socialisme
* Kvantitativ og kvalitativ metode

### Materiale[[1]](#footnote-1)

* Peter Brøndum og Thor Banke Hansen: Luk Samfundet Op! Forlaget Columbus 2014 2.udg., København, s.84-104
* Samfundsstatistik 2013
* Film med de politiske partier fra [www.luksamfundetop.dk](http://www.luksamfundetop.dk)
* ”Økonomisk lighed giver højere velstand”, Politiken 22.8.2011 kan findes via infomedia
* ”Fattigdommen vokser fortsat i hver fjerde kommune” [www.ae.dk](http://www.ae.dk) 18.7.2014
* ”Der er markant ulighed i sundhed og levealder i Danmark”, [www.ae.dk](http://www.ae.dk) 25.4.2013
* ”Hver anden ufaglærte er ryger”. *Politiken* 15.1.2006
* ”Fordomme. Hvorfor dør de ufaglærte først?” Politiken 14.9.2010
* [www.klassesamfundet.dk](http://www.klassesamfundet.dk)
* [www.ae.dk](http://www.ae.dk)
* [www.cevea.dk](http://www.cevea.dk)
* [www.udsatte.dk](http://www.udsatte.dk)
* Artikel fra Ugebreveta4 af Lars Olsen: <http://www.ugebreveta4.dk/da/2005/41/Baggrundoganalyse/Blandedebornlaererbedst.aspx>

1.lektion: **Livsformer** – hvilke livsformer har jeres familier?

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Lærerpræsentation (10 min):**   Læreren introducerer til undervisningsforløbet ved hjælp af PowerPoint   1. **Parøvelse (10 min.)**: 2. Interview din makker om hans eller hendes forhold til sin uddannelse (fx dens betydning, hvorfor valg af denne udd.) 3. Analyser hvem din makker minder mest om – er det Søren, Yasmina og Viola som præsenteres på s.84-85 i bogen 4. Hvilke livsformer præsenteres gennem de 3 personportrætter 5. **Lærergennemgang af centrale begreber** (**5 min.**):   Ved hjælp af PowerPoint præciseres de centrale kendetegn ved de 3 forskellige livsformer   1. **Individuel øvelse (15 min.):**   Udfyld matrixskema om dine bedsteforældre, forældre og dig selv   1. **Lærerstyret fælles øvelse** **(15 min.)**: Livsformsquiz   Gæt en livsform ud fra de beskrivelser der præsenteres på PowerPoint.     1. **Afrunding på dagens lektion**:   Hvordan opfatter de tre livsformer ”hvad der er det gode liv? | Side 84-88 i bogen ”Luk Samfundet Op!” af Peter Brøndum & Thor Banke Hansen, Forlaget Columbus 2014 2.udg. |

2.lektion: **Livsstil –** hvilken livsstil har din familie

|  |  |
| --- | --- |
| **Dagsorden og arbejdsformer** | **Lektier og materialer** |
| 1. **Individuel øvelse (Gallups kompas) (30 min)**:   Timen starter med, at eleverne prøver Gallup Kompas. De svar som eleverne giver på de spørgsmål som de bliver stillet på nettet diskuteres med en makker og med læreren som går rundt og diskuterer test-resultaterne.  Konkret skal eleverne gå ind på Gallups Kompas, der er en videreudvikling af Bourdieu og Henrik Dahls tanker. http://tns-gallup.dk/kompas   1. På dette website skal eleverne svare på spørgsmålene så oprigtigt, som det nu er muligt. 2. Hvilken livsstil mener gallups kompas at du har? 3. Var du overrasket over, hvilken livsstil du fik? Hvorfor/hvorfor ikke? 4. Svarer din livsstil til det blå, grønne, violette eller rosa livsstilssegment i undervisningsbogen? 5. ***Prøv nu øvelsen igen***! Prøv denne gang bevidst at ramme det violette segment 6. **Fælles opsamling (5-7 min):**   Underviseren samler op på øvelsen og elever og lærer diskuterer testresultaterne - særligt med fokus på elever der var overrasket over den livsstil, som de fik tildelt af Gallup   1. **Lærergennemgang af Bourdieus teori**:   Lærergennemgang af begreberne habitus, kapital og felt ud fra PowerPoint. I gennemgangen er det vigtigt, at man kommer ind på spørgsmålet om, hvad det gode liv er i det enkelte livsstilssegment.   1. **Individuel øvelse - afrunding**:   *Hvilken livsstil har din familie?* | Side 88-94 i bogen ”Luk Samfundet Op!” af Peter Brøndum & Thor Banke Hansen, Forlaget Columbus 2014 2.udg. |

3. lektion: **Elevproduktion af bestemte livsstile**

|  |  |
| --- | --- |
| **Dagsorden og arbejdsformer** | **Lektier og materialer** |
| **Film eller anden form for præsentationsopgave**   1. **Hvorfor film/præsentationsopgave**:   Eleverne skal i denne lektion grupper lege, at de er en reklamevirksomhed, som skal markedsføre et produkt til en eller flere livsstilssegmenter. Gruppen skal lave en præsentationsvideo af deres produkt som rammer det eller de segmenter, som produktet retter sig mod. Ideen med øvelsen er, at eleverne arbejder på en anden måde med livsstilssegmenterne.  **Opgaveformuleringen**  I (3 personer) er ansat af reklamebureauet ASKNOT og skal lave en reklamefilm (evt. powerpoint præsentation) for Apple, der har udviklet en iphone 5  En repræsentant fra Apple ankommer om 45 minutter, til den tid skal jeres team have færdiggjort en lille film, hvor I viser, hvordan I vil gribe en kommende reklamekampagne an.  I skal tænke på, hvilket livsstilssegment (Blå, Grøn, Violet eller Rosa) I vil ramme med jeres kampagne.  ***Det der skal tydeliggøres i jeres lille reklamefilm er:***  I skal forklare Apple-repræsentanten, hvad et segment er.  I skal forklare Apples repræsentant, hvad der karakteriserer det livsstilssegment som jeres reklamefilm henvender sig til.  HUSK - Eksemplets magt kan ikke undervurderes.  I skal I jeres team, finde på en case. I skal beskrive en fiktiv(opdigtet) persons forbrug, uddannelse, livssyn, indkomst, politiske overbevisning osv.  I skal vurdere muligheden for at sælge denne Apple til jeres fiktive person. Hvad kræves der for at jeres segment køber denne nye iphone 5?  Da opgaven har stor betydning for vores reklamebureau ASKNOT, vil jeres præsentation have betydning ved de kommende lønforhandlinger.  Mvh  Adm. direktør i ASKNOT | Ingen lektier |

4. lektion: **Socialgrupper og sociale klasser – Hvad betyder socialgruppen/klassen for ens livsmuligheder**?

|  |  |
| --- | --- |
| **Dagsorden og arbejdsformer** | **Lektier og materialer** |
| 1. **Gruppearbejde (10 min.):** 2. Find på så mange forskellige erhverv som muligt. 3. Rubricerer disse erhverv inden for de 5 socialgrupper og de fem sociale klasser (se figur 5.4 og 5.5) 4. **Fælles Opsamling** **(10 min.):**   De enkelte socialgrupper og sociale klassers kendetegn tydeliggøres og grupperne kommer med deres eksempler på erhverv og rubicering.   1. **Gruppearbejde:** *”Hvilken sammenhæng er der mellem socialgruppe/klasse og helbred?”* **(20 min.)**   Eleverne inddeles i grupper (4 i hver).   1. Eleverne skal ved hjælp af artikler fra Politiken og www.ae.dk samt tabellæsning kunne dokumentere, hvorvidt der er en sammenhæng mellem helbred og socialgruppe/klasse, og 2. de skal diskutere følgende 2 spørgsmål: Hvorfor dør ufaglærte først? Har man et dårligere liv, hvis man er ufaglært?      1. **Fælles opsamling i klassen (20 min.):**   Det centrale i denne fælles opsamling er, at læreren med input fra elevernes gruppearbejde sørger for at anvender teorier og begreber som forklarer livsstil og livsform, til at kvalificere elevernes besvarelser af opgaverne | Side 94-99 i bogen ”Luk Samfundet Op” af Brøndum og Hansen, Columbus 2014 2.udg.  Derudover kan/skal følgende artikler læses:   * ”Der er markant ulighed i sundhed og levealder i Danmark”, [www.ae.dk](http://www.ae.dk) 25.4.2013 * ”Hver anden ufaglærte er ryger.” *Politiken* 15. 1. 2006   Tabel 8.9 i Samfundsstatistik 2013 indgår i lektionen |

5.lektion: **Social mobilitet - Hvor stor er den social mobilitet i Danmark?**

|  |  |
| --- | --- |
| **Dagsorden og arbejdsformer** | **Lektier og materialer** |
| **Individuel skriveøvelse (60 min.)**  Følgende opgave løses som en individuel skriftlig opgave i timen. Ideen er dels at træne elevernes evne til skriftligt at kunne   1. formulere viden og faglige sammenhænge med anvendelse af faglige begreber 2. formidle og analysere på fagets taksonomiske niveauer med anvendelse af fagets terminologi 3. formulere samfundsfagslige spørgsmål, opsøge informationskanaler og anvende forskellige materialetyper (træning i dokumentationsevne) 4. på et fagligt grundlag argumentere for egne synspunkter, indgå i en faglig dialog og diskutere en faglig problemstilling   *Foruden at træne de særfaglige mål for samfundsfag C – er denne skriveopgave også med til at træne elevernes* ***studieforberedende skrivekompetence,*** *fordi vægten i opgaven er på* ***sproglig korrekthed*** *(præcist og nuanceret sprog, korrekt brug af begreber) og* ***argumentation*** *(faglig argumentation ud fra viden, begreber og teori)*  **Selve opgaven**  Den skriftlige opgave går ud på, at eleverne, dels ved brug af Lars Olsens artikel fra ugebrevet A4 samt de øvrige materialetyper anført nederst under afsnittet *materialet,* kan argumentere enten ***for*** eller ***imod*** de 4 påstande:   1. Den sociale mobilitet i Danmark er ikke stor 2. Skolen er afgørende for, at den sociale mobilitet ikke er større 3. Kammerater og boligforhold er afgørende for, at den sociale mobilitet i Danmark ikke er større 4. Der er ikke fattigdom i Danmark 5. De dårligst stillede i Danmark har fået det bedre fra 1976 til 2000   **Materialet:**  Link til Lars Olsen <http://www.ugebreveta4.dk/da/2005/41/Baggrundoganalyse/Blandedebornlaererbedst.aspx> | Side 99-104 i bogen ”Luk Samfundet Op” af Brøndum og Hansen, Columbus 2014 2.udg.  Derudover skal artiklen ”Blandede børn lærer bedst” af Lars Olsen læses. Artiklen kan findes ved at klikke på linket  <http://www.ugebreveta4.dk/da/2005/41/Baggrundoganalyse/Blandedebornlaererbedst.aspx> |

6. lektion: **Fattigdom og Social ulighed – Er ulighed en god ting?**

|  |  |
| --- | --- |
| **Dagsorden og arbejdsformer** | **Lektier og materialer** |
| 1. **Fælles: De politiske partiers holdninger til social ulighed (12-14 min.)**   I klassen vises korte film med forskellige politiske partier i Danmark, der alle udtaler sig om social ulighed. (Man kan evt. vælge kun at vise nogle af partierne).   1. **Gruppearbejde (20 min.):**   I grupper besvarer eleverne følgende spørgsmål, hvor det kan være en god ide, at have en computer til rådighed, så de kan gense klippene (20 minutter):   1. Hvordan ser hhv. Enhedslisten, Liberal Alliance, Venstre og Dansk Folkeparti på ulighed? 2. Hvorfor er der ifølge disse 4 partier ulighed i Danmark? Kan I genfinde deres forklaringer i dagens lektie? 3. Hvordan forestiller hhv. Enhedslisten, Liberal Alliance, Venstre og Dansk Folkeparti, at man kan løse problemerne med den sociale ulighed? 4. **Fælles Opsamling (5-7minutter):** 5. **CL – øvelse (15 min.)**: 6. Læreren uddeler et ark, der viser en værdilinje hvor der står: ”Ulighed kan ikke undgås, da folk er forskellige”. Eleverne tænker over deres egen holdning til denne påstand og markerer den med et kryds på værdilinjen. 7. Dernæst stiller eleverne sig op på en lang række, hvor den enkeltes placering afspejler i hvilken udstrækning, at eleven er enig eller uenig med arkets påstand. 8. Rækken deles på midten og den ene halvdel forskydes så alle får en partner. I par diskuterer deltagerne nu, hvorfor de har denne holdning. (denne CL-øvelse er kraftigt inspireret af Spencer Kagan og Jette Stenlev se mere om i bogen Cooperative Learning af Spencer Kagan, side 170. 9. **Kort fælles opsamling på forløbet** ”Forskellige liv i Danmark” | Side 99-104 i bogen Luk Samfundet Op! af Brøndum & Hansen, Columbus 2014 2.udg.  8 små film om de danske politiske partiers holdninger til social ulighed – hentet fra  [www.luksamfundet.op](http://www.luksamfundet.op) |

1. På websitet [www.luksamfundetop.dk](http://www.luksamfundetop.dk) under kapitel 5 – øvelsesopgaver, vil man kunne finde en række opgaver der indeholder supplerende materialer, som ikke er medtaget i dette undervisningsforløb [↑](#footnote-ref-1)